CELEX: 32017D0178
Language: el
Date: 2017-01-31 00:00:00
Title: Εκτελεστική απόφαση (ΕΕ) 2017/178 της Επιτροπής, της 31ης Ιανουαρίου 2017, για την τροποποίηση της εκτελεστικής απόφασης (ΕΕ) 2015/1111 σχετικά με τη συμμόρφωση της κοινής πρότασης που υπέβαλαν τα κράτη μέλη για την επέκταση του σιδηροδρομικού εμπορευματικού διαδρόμου Βόρειας Θάλασσας — Βαλτικής με το άρθρο 5 του κανονισμού (ΕΕ) αριθ. 913/2010 του Ευρωπαϊκού Κοινοβουλίου και του Συμβουλίου σχετικά με το ευρωπαϊκό σιδηροδρομικό δίκτυο για ανταγωνιστικές εμπορευματικές μεταφορές [κοινοποιηθείσα υπό τον αριθμό C(2017) 142]

2.2.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 28/71
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2017/178 ΤΗΣ ΕΠΙΤΡΟΠΉΣ
   της 31ης Ιανουαρίου 2017
   για την τροποποίηση της εκτελεστικής απόφασης (ΕΕ) 2015/1111 σχετικά με τη συμμόρφωση της κοινής πρότασης που υπέβαλαν τα κράτη μέλη για την επέκταση του σιδηροδρομικού εμπορευματικού διαδρόμου Βόρειας Θάλασσας — Βαλτικής με το άρθρο 5 του κανονισμού (ΕΕ) αριθ. 913/2010 του Ευρωπαϊκού Κοινοβουλίου και του Συμβουλίου σχετικά με το ευρωπαϊκό σιδηροδρομικό δίκτυο για ανταγωνιστικές εμπορευματικές μεταφορές
   
      
         [κοινοποιηθείσα υπό τον αριθμό C(2017) 142]
      
   
   (Τα κείμενα στη γαλλική, γερμανική, λιθουανική, ολλανδική, πολωνική και τσεχική γλώσσα είναι τα μόνα αυθεντικά)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 913/2010 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2010, σχετικά με το ευρωπαϊκό σιδηροδρομικό δίκτυο για ανταγωνιστικές εμπορευματικές μεταφορές (1), και ιδίως το άρθρο 5 παράγραφος 6,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 5 παράγραφος 5 του κανονισμού (ΕΕ) αριθ. 913/2010, τα υπουργεία που είναι αρμόδια για τις σιδηροδρομικές μεταφορές στο Βέλγιο, τη Γερμανία, τις Κάτω Χώρες, τη Λιθουανία, την Πολωνία και την Τσεχική Δημοκρατία απέστειλαν στην Επιτροπή δήλωση προθέσεων στις 27 Απριλίου 2014. Αυτή η δήλωση περιλάμβανε πρόταση για την επέκταση του σιδηροδρομικού εμπορευματικού διαδρόμου Βόρειας Θάλασσας — Βαλτικής μέχρι την Τσεχική Δημοκρατία, τη νότια Πολωνία και τα σύνορα Πολωνίας-Ουκρανίας.
            
         
               (2)
            
            
               Η Επιτροπή εξέτασε την εν λόγω πρόταση σύμφωνα με το άρθρο 5 παράγραφος 6 του κανονισμού (ΕΕ) αριθ. 913/2010 και εξέδωσε την εκτελεστική απόφαση (ΕΕ) 2015/1111 της Επιτροπής (2) σχετικά με τη συμμόρφωση με το άρθρο 5 του εν λόγω κανονισμού.
            
         
               (3)
            
            
               Στην επιστολή προθέσεων της 27ης Απριλίου 2014 αναφερόταν ότι η επέκταση από το Katowice μέχρι τη Medyka θα μπορούσε να τεθεί σε λειτουργία μόνο το 2020. Ωστόσο, η εκτελεστική απόφαση (ΕΕ) 2015/1111 καλύπτει επίσης και αυτή την επέκταση και, σύμφωνα με το άρθρο 5 παράγραφος 7 του κανονισμού (ΕΕ) αριθ. 913/2010, τα ενδιαφερόμενα κράτη μέλη θα πρέπει να δημιουργήσουν τον εμπορευματικό διάδρομο το αργότερο δύο έτη από τη δημοσίευση της απόφασης της Επιτροπής. Βάσει των ανωτέρω, η επέκταση μέχρι τη Medyka θα πρέπει να τεθεί σε λειτουργία το αργότερο έως τις 7 Ιουλίου 2017, γεγονός που δεν ανταποκρίνεται στην πρόθεση που καθοριζόταν στην επιστολή των κρατών μελών. Ως εκ τούτου, η εκτελεστική απόφαση (ΕΕ) 2015/1111 θα πρέπει να τροποποιηθεί με τη διαγραφή της αναφοράς στην επέκταση του σιδηροδρομικού εμπορευματικού διαδρόμου Βόρειας Θάλασσας — Βαλτικής μέχρι τη Medyka.
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί βάσει του άρθρου 21 του κανονισμού (ΕΕ) αριθ. 913/2010,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 1 της εκτελεστικής απόφασης (ΕΕ) 2015/1111 αντικαθίσταται από το ακόλουθο κείμενο:
   
      «Άρθρο 1
      Η δήλωση προθέσεων της 27ης Απριλίου 2014, που απεστάλη στην Επιτροπή από τα υπουργεία που είναι αρμόδια για τις σιδηροδρομικές μεταφορές στο Βέλγιο, τη Γερμανία, τις Κάτω Χώρες, τη Λιθουανία, την Πολωνία και την Τσεχική Δημοκρατία για την επέκταση του σιδηροδρομικού εμπορευματικού διαδρόμου Βόρειας Θάλασσας — Βαλτικής μέχρι την Τσεχική Δημοκρατία και τη νότια Πολωνία και που προτείνει τη διαδρομή “Wilhelmshaven/Bremerhaven/Hamburg/Amsterdam/Rotterdam/Antwerpen-Aachen-Hannover/Berlin-Warsaw-Terespol (σύνορα Πολωνίας-Λευκορωσίας)/Kaunas-Riga-Tallinn/Falkenberg-Prague/Wroclaw-Katowice” ως την κύρια διαδρομή του σιδηροδρομικού εμπορευματικού διαδρόμου Βόρειας Θάλασσας — Βαλτικής, συνάδει με το άρθρο 5 του κανονισμού (ΕΕ) αριθ. 913/2010.».
   
   Άρθρο 2
   Η παρούσα απόφαση απευθύνεται στο Βασίλειο του Βελγίου, την Τσεχική Δημοκρατία, την Ομοσπονδιακή Δημοκρατία της Γερμανίας, τη Δημοκρατία της Λιθουανίας, το Βασίλειο των Κάτω Χωρών, τη Δημοκρατία της Πολωνίας.
   
      Βρυξέλλες, 31 Ιανουαρίου 2017.
      
         
            Για την Επιτροπή
         
         Violeta BULC
         
            Μέλος της Επιτροπής
         
      
   
   
      (1)  ΕΕ L 276 της 20.10.2010, σ. 22.
   
      (2)  Εκτελεστική απόφαση (ΕΕ) 2015/1111 της Επιτροπής, της 7ης Ιουλίου 2015, σχετικά με τη συμμόρφωση της κοινής πρότασης που υπέβαλαν τα κράτη μέλη για την επέκταση του σιδηροδρομικού εμπορευματικού διαδρόμου Βόρειας Θάλασσας — Βαλτικής με το άρθρο 5 του κανονισμού (ΕΕ) αριθ. 913/2010 του Ευρωπαϊκού Κοινοβουλίου και του Συμβουλίου σχετικά με το ευρωπαϊκό σιδηροδρομικό δίκτυο για ανταγωνιστικές εμπορευματικές μεταφορές (ΕΕ L 181 της 9.7.2015, σ. 82).